ai4bharat/Pralekha huggingface dataset:
मंत्रिमंडळ
विमा नियामक क्षेत्रात भारत आणि अमेरिका यांच्यातील सामंजस्य कराराला मंत्रिमंडळाची मंजुरी
(नवी दिल्ली, 29 ऑगस्ट 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारतीय विमा नियामक आणि विकास प्राधिकरण आणि अमेरिकेचे संघीय विमा कार्यालय यांच्यातील सामंजस्य कराराला मंजुरी दिली.
प्रभाव:
हा करार प्रत्येक प्राधिकरणाच्या संक्षिप्त विवरण आणि अन्य कायदेविषयक जबाबदाऱ्यांसंदर्भात माहिती आणि संशोधन सहकार्याचे आदान-प्रदान करण्याबरोबरच सहकार्य आणि समन्वयासाठी एक आराखडा प्रदान करेल. या कराराअंतर्गत, दोन्ही देश विविध नियामक कार्याबाबत आपले अनुभव सांगतील आणि प्रशिक्षण उपक्रमांसह परस्पर सहकार्य पुरवतील. आंतरराष्ट्रीय मानक स्थापन करण्यासंबंधी योजनांवर सहकार्य वाढवणे सुरु ठेवण्याबरोबरच आर्थिक स्थैर्य आणि विमा क्षेत्राच्या मजबूत मितव्ययी नियमकाच्या माध्यमातून ग्राहक संरक्षणाच्या विकास आणि अंमलबजावणीबाबतही उभय देशांमध्ये सहमती झाली.
N.Sapre/S.Kane/P.Kor
पर्यटन मंत्रालय
स्वातंत्र्यदिनानिमित्त पर्यटन मंत्रालय देखो अपना देश वेबिनार मालिकेअंतर्गत पाच वेबिनारचे आयोजन करणार
नवी दिल्ली, 7 ऑगस्ट 2020
1947 मध्ये मिळवलेल्या भारतीय स्वातंत्र्याचा आदर करण्यासाठी देशातील लोकांनी अभिमानाने एकत्रित येऊन राष्ट्रगीताचा गजर करण्याची वेळ आली आहे. देशाच्या इतिहासात भारतीय स्वातंत्र्यलढ्याचे असाधारण महत्त्व आहे आणि भूतकाळातील कोणत्याही महत्वपूर्ण घटनेपेक्षा याचे मूल्य अधिक आहे. 15 ऑगस्ट रोजी पंतप्रधानांच्या हस्ते राष्ट्रीय राजधानीत ध्वजारोहण करुन यावर्षीचा स्वातंत्र्यदिन साजरा करण्यात येईल, तसेच सर्व राज्ये आणि केंद्रशासित प्रदेश आणि जगातील भारतीय दूतावासांमध्ये स्वातंत्र्यदिन साजरा करण्यात येईल. 15 ऑगस्ट 2020 रोजी 74 वा स्वातंत्र्यदिन साजरा करण्यासाठी राष्ट्र सज्ज होत आहे, केंद्रीय पर्यटन मंत्रालयानेही देखो अपना देश वेबिनार मालिकेअंतर्गत पाच वेबिनारचे आयोजन करुन सर्वात महत्त्वपूर्ण दिवसाचा सन्मान करण्याचे ठरवले आहे.
हे वेबिनार्स स्वातंत्र्य चळवळीसंदर्भात, त्या दृष्टीने महत्त्वपूर्ण ठरणारे आणि भारताला स्वातंत्र्य मिळवून देण्यासाठी कोणी महत्त्वपूर्ण योगदान दिले, यावर असतील.
वेबिनार तपशील:
- 8 ऑगस्ट 2020  रोजी ‘मेमॉइर्स ऑफ 1857: अ प्रिल्युड टू इन्डिपेन्डन्स’ द्वारा श्रीमती निधी बन्सल, सीईओ, इंडिया सिटी वॉक्स & इंडिया विथ लोकल्स आणि डॉ सौमी रॉय, प्रमुख, आयडब्ल्युएल & आयएचडब्ल्यु. वेबिनारमध्ये सहभागासाठी https:/ /bit.ly/Memoirsof1857 वर नोंदणी करु शकता.
- 10 ऑगस्ट 2020  रोजी ‘सेल्युलर जेल: लेटर्स, मेमॉईर्स अँड मेमरीज’द्वारा श्रीमती निधी बन्सल, सीईओ, इंडिया सिटी वॉक्स & इंडिया विथ लोकल्स आणि डॉ सौमी रॉय, प्रमुख, आयडब्ल्युएल & आयएचडब्ल्यु आणि श्रीमती सोम्रिता सेनगुप्ता, सिटी एक्सप्लोरर, इंडिया सिटी वॉक्स.
- 12 ऑगस्ट 2020  रोजी ‘लेसर नोन स्टोरीज ऑफ इंडियाज स्ट्रगल फॉर इन्डिपेन्डस’’द्वारा श्रीमती अकीला रमन आणि श्रीमती नयनतारा नायर, स्टोरीटेल्स.
- 14 ऑगस्ट 2020  रोजी ‘जालियनवाला बाग: अ टर्निंग पॉईन्ट इन दी फ्रीडम स्ट्रगल’ द्वारा श्रीमती किश्वर देसाई, अध्यक्ष, दी पार्टीशन म्युझिअम, अमृतसर.
- 15 ऑगस्ट 2020  रोजी ‘सरदार वल्भाई पटेल- आर्किटेक्ट ऑफ युनायटेड इंडिया द्वारा संजय जोशी, अतिरिक्त जिल्हाधिकारी & मुख्य व्यवस्थापक, स्टॅच्यु ऑफ युनिटी, गुजरात सरकार.
सर्व सत्र सकाळी 11:00 वाजता सुरु होऊन दुपारी 12:00 वाजेपर्यंत चालतील.टाळेबंदीच्या सामाजिक अंतर नियमांचे पालन करत, पर्यटन मंत्रालयाने या महत्वपूर्ण घटनेसाठी आभासी माध्यमाच्या वापरास प्रोत्साहन दिले आहे, राष्ट्रीय ई-गव्हर्नन्स विभागाच्या वेब आधारीत कॉन्फरन्सिंग साईटच्या माध्यमातून कोणालाही या वेबिनारमध्ये सहभागी होता येईल. नोंदणीसाठी अधिक माहिती incredibleindia.org, tourism.gov.in या संकेतस्थळांवर आणि Incredible India च्या समाजमाध्यमावर उपलब्ध आहे.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 109
पंतप्रधान कार्यालय
पंतप्रधान नरेंद्र मोदी यांची पंडित दीनदयाळ उपाध्याय यांना त्यांच्या जयंतीनिमित्त श्रद्धांजली
नवी दिल्ली, 25 सप्टेंबरः पंतप्रधान नरेंद्र मोदी यांनी पंडित दीनदयाळ उपाध्याय यांना त्यांच्या जयंतीनिमित्त श्रद्धांजली अर्पण केली आहे. एका ट्विट संदेशात त्यांनी म्हटले आहे की, पंडित दीनदयाळ उपाध्याय यांना मी श्रद्धांजली अर्पण करतो. त्यांचा अंत्योदयसाठी असलेला आग्रह आणि गरीबांची सेवा करण्याची वृत्ती आम्हाला नेहमीच प्रेरणा देत असते. असामान्य विचारवंत आणि बुद्धिमान व्यक्ती म्हणूनही मोठ्या प्रमाणावर त्यांचे स्मरण केले जाईल.
माहिती आणि प्रसारण मंत्रालय
उत्कृष्ट पुस्तक निर्मितीसाठी भारत सरकारच्या प्रकाशन विभागाला 2022 वर्षासाठी द फेडरेशन ऑफ इंडियन पब्लिशर्सचे नऊ पुरस्कार
नवी दिल्ली, 30 सप्टेंबर 2022
भारतीय प्रकाशकांची सर्वोच्च संस्था असलेल्या द फेडरेशन ऑफ इंडियन पब्लिशर्स  चा पुस्तक निर्मिती 2022 मधील उत्कृष्टतेसाठीचा बेचाळिसावा वार्षिक पुरस्कार वितरण सोहळा आज नवी दिल्लीत झाला. प्रकाशन विभागाच्या संचालनालयाने त्यांच्या पुस्तकांकरिता विविध श्रेणींमध्ये नऊ पुरस्कार पटकावले.
प्रकाशन विभाग संचालनालय DPD ने विविध श्रेणींमध्ये प्रथम सहा पारितोषिके जिंकली ‘बॅलन्सिंग द विस्डम ट्री’ साठी जनरल आणि ट्रेड पुस्तके , ‘भारत विभाजन की कहानी’ साठी जनरल आणि ट्रेड पुस्तके , ‘कोर्ट ऑफ इंडिया ’ साठी कला आणि कॉफी टेबल बुक्स , 'इंडिया 2022' साठी संदर्भ पुस्तके , ‘कोविड-१९: वैशिक महामारी’ साठी वैज्ञानिक/तांत्रिक/वैद्यकीय पुस्तके , आणि ‘कुरुक्षेत्र’ साठी जर्नल्स आणि हाउस मॅगझिन .
'लोकतंत्र के स्वर' या पुस्तकाला जनरल आणि ट्रेड पुस्तके  श्रेणीमध्ये द्वितीय पारितोषिक, आणि ‘पिनुशी’ साठी मुलांची पुस्तके    या श्रेणीतील दोन तृतीय पारितोषिके तर जर्नल्स आणि हाऊस मॅगझिन  श्रेणीतील पुरस्कार ‘अजकल ’ विभागाला प्रदान करण्यात आला.
प्रकाशन विभागाने गेल्या वर्षी, विविध श्रेणींमध्ये विविध प्रकाशनांसाठी दहा पुरस्कार जिंकले होते. प्रकाशन विभाग संचालनालय DPD हे पुस्तके आणि जर्नल्सचे भांडार असून याद्वारे राष्ट्रीय हिताच्या दृष्टीने महत्वपूर्ण आणि भारताच्या समृद्ध संस्कृतीचे दर्शन घडते. 1941 मध्ये स्थापन झालेला प्रकाशन विभाग हा भारत सरकारचे प्रमुख प्रकाशन गृह आहे, यामध्ये विविध भाषेतील आणि वैविध्यपूर्ण संकल्पनांवर आधारित पुस्तके आणि जर्नल्स आहेत, ज्यामध्ये इतिहास, कला, साहित्य, संस्कृती, वित्त, विज्ञान आणि क्रीडा, गांधीवादी साहित्य, बालसाहित्य तसेच राष्ट्रीय नेत्यांची भाषणे आणि नामवंत व्यक्तींची आत्मचरित्रे यांचा समावेश आहे. प्रकाशन विभागाने वाचक आणि प्रकाशकांमध्ये विश्वासार्हता मिळवली असून साहित्याचं सच्चेपणा तसेच प्रकाशनांच्या वाजवी किमतीसाठी ते ओळखले जातात.G.Chippalkatti/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 190
अर्थ मंत्रालय
जिल्हा शिक्षण आणि प्रशिक्षण संस्थांद्वारे शिक्षकांच्या प्रशिक्षणाचा सुधारित कार्यक्रम करणार सुरू
नवी दिल्ली, 1 फेब्रुवारी 2023
सरकारच्या 'सबका साथ सबका विकास' या तत्त्वज्ञानानुसार विकास सर्वसमावेशक असावा, असे मत केंद्रीय वित्त आणि कॉर्पोरेट व्यवहार मंत्री, निर्मला सीतारामन यांनी आज संसदेत 2023-24 चा केंद्रीय अर्थसंकल्प सादर करताना व्यक्त केले.
केंद्रीय अर्थसंकल्पामध्ये सात प्राधान्यक्रम देण्यात आले आहेत. ते एकमेकांना पूरक कार्यरत असणार आहेत. हे ‘सप्तऋषी’ म्हणून अमृत कालाद्वारे आपल्याला मार्गदर्शन करतील. सर्वसमावेशक विकास हे सरकारच्या प्राधान्यक्रमांपैकी एक आहे. यामध्ये जनतेचे आरोग्य, शिक्षण आणि कौशल्य यांचा समावेश आहे, असे अर्थमंत्री म्हणाल्या.
शिक्षकांच्या प्रशिक्षणावर भर देताना अर्थमंत्र्यांनी सांगितले की, शिक्षकांच्या प्रशिक्षणाची पुनर्कल्पना मांडण्यात येणार आहे. यामध्ये नाविन्यपूर्ण अध्यापनशास्त्र, अभ्यासक्रम व्यवहार, निरंतर व्यावसायिक विकास, मापदंड मोजणारे सर्वेक्षण आणि आयसीटी म्हणजे माहिती आणि संप्रेषण तंत्रज्ञानाची अंमलबजावणी केली जाईल. यासाठी जिल्हा शिक्षण आणि प्रशिक्षण संस्थांना उत्कृष्ट संस्था म्हणून विकसित केले जाईल, असेही त्या म्हणाल्या.
बालगटासाठी आणि किशोरवयीन मुलांसाठी राष्ट्रीय डिजिटल ग्रंथालय स्थापन करण्याची घोषणा मंत्र्यांनी केली. भौगोलिक, भाषा, विविध शैली आणि स्तरातील दर्जेदार पुस्तकांची उपलब्धता आणि उपकरण सुलभता निर्माण करण्यात येईल, असे सीतारामन यांनी सांगितले. पंचायत आणि प्रभाग स्तरावर मुलांसाठी ग्रंथालये स्थापन करण्यात येतील आणि राष्ट्रीय डिजिटल ग्रंथालयाची सामुग्री सर्व मुलांना उपलब्ध करण्यासाठी पायाभूत सुविधा उपलब्ध करून द्याव्यात यासाठी सर्व राज्यांना प्रोत्साहित केले जाईल.
वाचन संस्कृती निर्माण करण्यासाठी आणि महामारीच्या काळात शिक्षणाचे जे नुकसान झाली आहे, ते भरून काढण्यासाठी नॅशनल बुक ट्रस्ट, चिल्ड्रन्स बुक ट्रस्ट आणि इतर स्त्रोतांना प्रादेशिक भाषा आणि इंग्रजीमध्ये अभ्यासक्रमेतर पुस्तके प्रकाशित करण्यासाठी प्रोत्साहन दिले जाईल, असेही मंत्र्यांनी सांगितले. साक्षरतेसाठी काम करणार्या स्वयंसेवी संस्थांचे सहकार्य देखील या उपक्रमाचा एक भाग असेल, असेही त्या म्हणाल्या.
आर्थिक साक्षरता वाढवण्यासाठी, निर्मला सीतारामन म्हणाल्या की, या ग्रंथालयांमध्ये येणाऱ्या वाचकांसाठी त्यांच्या वयोमानानुसार वाचन साहित्यU.Ujgare/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 171
पंतप्रधान कार्यालय
पंतप्रधानांची बांगलादेशातील सत्ताधारी आघाडीतील विविध राजकीय पक्षांच्या नेत्यांशी भेट
नवी दिल्ली, 26 मार्च 2021
पंतप्रधान नरेंद्र मोदी बांगलादेशाच्या दोन दिवसाच्या भेटीवर आले असून त्यानिमित्ताने त्यांची बांगलादेशातील सत्ताधारी आघाडीतील 14 राजकीय पक्षांच्या प्रमुख नेत्यांनी आणि त्यांच्या संयोजकांनी भेट घेतली.दोन्ही देशांतील द्विपक्षीय संबंध दृढ करण्यासाठी दोन्ही देशांसंबंधित विविध विषय, हा यावेळी झालेल्या बैठकीतील चर्चेचा केंद्रबिंदू होता.
Jaydevi PS/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पेट्रोलियम आणि नैसर्गिक वायू मंत्रालय
इथेनॉल मिश्रणामुळे उत्सर्जन आणि परकीय चलनाची बचत
नवी दिल्ली, 29 नोव्हेंबर 2021
केंद्रीय पेट्रोलियम आणि नैसर्गिक वायू राज्यमंत्री रामेश्वर तेली यांनी लिखित उत्तराद्वारे राज्य सभेत सांगितले की, इथेनॉल मिश्रित पेट्रोल कार्यक्रमाअंतर्गत सरकारी तेल विपणन कंपन्या  ई10 ची उपलब्धतेनुसार विक्री करत आहेत. सध्याच्या इथेनॉल पुरवठा वर्षात  2020-21 साठी OMCs नी 1 डिसेंबर 2020 ते 14 नोव्हेंबर 2021 या काळात 3672.46 कोटी लिटर इथेनॉल मिश्रित पेट्रोलची विक्री केली आहे.
भारतीय तेल महामंडळ मर्या.,  आणि भारतीय वाहनविषयक संशोधन संघटना तसेच भारतीय वाहन निर्माता संघ  यांनी ई10 या इथेनॉल मिश्रित पेट्रोलच्या वापराचा सध्याच्या वाहनांवरील परिणाम तपासण्यासाठी संयुक्त अभ्यास कार्यक्रम राबविला. त्यातून असा निष्कर्ष हाती आला की दुचाकी आणि कारच्या बाबतीत ई10 या इथेनॉल मिश्रित पेट्रोलच्या वापरामुळे शुद्ध पेट्रोलच्या वापरापेक्षा हायड्रोकार्बन आणि कार्बनचे उत्सर्जन 20% नि कमी झाले. आणखी एका अभ्यास प्रकल्पातून असे दिसून आले की, ई10 या इथेनॉल मिश्रित पेट्रोलच्या वापरामुळे दुचाकींच्या कार्बन मोनोक्साईड उत्सर्जनात 50% घट झाली तर चारचाकींच्या कार्बन मोनोक्साईड उत्सर्जनात 30% घट झाली. प्रतीकात्मक परकीय चलन परिणाम हा पेट्रोलचा सरासरी फ्री ऑन बोर्ड दर आणि डॉलर/भारतीय रुपया विनिमय दर यांचा घटक आहे. विद्यमान इथेनॉल पुरवठा वर्ष 2020-21 मध्ये 1 डिसेंबर 2020 ते 14 नोव्हेंबर 2021 या काळात प्रतीकात्मक परकीय चलन परिणाम सुमारे 9580 कोटी रुपये आहे.
अन्न आणि सार्वजनिक वितरण विभागाने सांगितले आहे की, देशातील सध्याची अल्कोहोल/इथेनॉल ऊर्ध्वपातन क्षमता सुमारे 722 कोटी लिटर्स प्रतिवर्ष इतकी आहे. इथेनॉल मिश्रित पेट्रोल कार्यक्रम आणि इतर क्षेत्रांसाठीची इथेनॉलची गरज लक्षात घेऊन ही क्षमता अंदाजित 1500 लिटर प्रतिवर्ष इतकी वाढविण्यात येत आहे.G.Chippalkatti/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
आयुष मंत्रालय
आयुष मंत्र्यांनी प्रक्रिया व्यवस्थापन केंद्राची पायाभरणी केली आणि जम्मू - काश्मिरमध्ये 21 आयुष आरोग्य आणि निरामय केंद्रांचा ई - शुभारंभ
आयुषचे केंद्रिय राज्यमंत्री  श्री श्रीपाद नाईक आणि पंतप्रधान कार्यालय आणि पूर्वोत्तर विभाग विकास मंत्रालयाचे केंद्रिय राज्यमंत्री डॉ. जितेंद्र सिंह यांच्या हस्ते भदेरवाह येथे औषधी रोपांच्या प्रक्रिया व्यवस्थापन केंद्राचा पायाभरणी सभारंभ झाला आणि जम्मू – काश्मिर येथे 21 आयुष आरेग्य आणि निरामय केंद्रांचा उद्घाटन समारंभ व्हिडिओ कॉन्फरन्सिंगच्या माध्यमातून 25 सप्टेंबर 2020 रोजी झाला.
औषधी वनस्पतींसाठी प्रक्रिया व्यवस्थापन केंद्र स्थापन करण्याचा उद्देश म्हणजे स्थानिक लोकांकडून उत्पादित आणि संकलित केलेले विलग करणे, प्रक्रिया करणे, प्रमाणिकरण करणे, पॅकेजिंग आणि सुरक्षितपणे औषधी वनस्पतींची साठवण करणे जेणेकरून त्याची गुणवत्ता वाढेल आणि चांगली किंमत मिळू शकेल आणि संबंधित शेतकऱ्यांचे उत्पन्न देखील वाढू शकेल.
समारंभादरम्यान, आयुष्मान भारत योजनेअंतर्गत जम्मू – काश्मिर येथे 21 आयुष आणि निरामय केंद्रांचे देखील उद्घाटन करण्यात आले. या केंद्रांद्वारे आजाराचा तणाव आणि आर्थिक खर्च कमी करण्यासाठी समग्र कल्याणकारी मॉडेल तयार केले जाईल. आयुष हस्तक्षेपाचे मुख्य उद्दिष्ट निरोगी जीवनशैली, अन्न, योग आणि औषधी वनस्पतींद्वारे रोग रोखण्यासाठी जनतेला `सेल्फ केअर`साठी  सक्षम करणे हेच आहे.
श्री श्रीपाद नाईक हे त्यांच्या भाषणात म्हणाले, जम्मू काश्मिर प्रांतातील भदेरवाह येथील औषधी वनस्पतींचे ``प्रक्रिया व्यवस्थापन केंद्र `` हे या भागातील लोकांची दीर्घ काळापासून असलेली मागणी आणि हिमालयी औषधी वनस्पतींच्या प्रजातींच्या लागवडीतील प्रदेशातील मोठ्या संभाव्यतेवर प्रकाश टाकणारे आहे. केंद्र पुरस्कृत कार्यक्रम राबविण्याच्या केंद्रशासित प्रदेश सरकारच्या अधिकाऱ्यांच्या कष्टाचे मंत्र्यांचे कौतुक केले आणि सांगितले की, विकासाची गती वाढविण्यासाठी जम्मू काश्मिर हे भारत सरकारचे सर्वोच्च प्राधान्य आहे.
भाषणादरम्यान डॉ. जितेंद्र सिंह यांनी, हे प्रक्रिया व्यवस्थापन केंद्र हे तरूणांना रोजगार देणाऱ्या, शेतकऱ्यांना पुरविल्या जाणाऱ्या इतर सोयी सुविधांव्यतिरिक्त मोठे रोजगार केंद्र बनेल आणि औषधी वनस्पतींचे संकलक ठरेल, असे त्यांनी ठळकपणे सांगितले. पुढे त्यांनी आयुष आरोग्य आणि निरामय कार्यक्रम गरजू लोकांना सेवा तर देणारच तसेच आयुषला आंतरराष्ट्रीय स्तरावर प्रोत्साहित करण्याचेही त्यांनी भर देऊन सांगितले.
...........
R.Tidke/S.Shaikh/P.Kor
गृह आणि शहरी व्यवहार मंत्रालय
नागरी सेवा प्रशिक्षण संस्थांसाठी राष्ट्रीय मानके अधिस्वीकृती प्राप्त करण्यासाठी संस्थांचे अद्ययावतीकरण आणि बळकटीकरण करण्यावर भर- हरदीप सिंग पुरी
नवी दिल्ली, 11 जुलै 2023
केंद्रीय गृहनिर्माण आणि शहरी व्यवहार आणि पेट्रोलियम आणि नैसर्गिक वायूमंत्री हरदीप सिंग पुरी यांनी आज विविध निकषांच्या आधारे शहरी क्षेत्रातील प्रशिक्षण संस्थांचा आढावा घेतला. संस्थात्मक संरचना, क्षमता उभारणी आणि कौशल्य विकासाची सद्यस्थिती, संस्थेची बलस्थान असलेली क्षेत्रे, अर्थसाहाय्यविषयक शाश्वतता योजना आणि सनदी सेवकांसाठी iGoT मंचावर ऑनलाईन उपलब्ध करून दिल्या जाणाऱ्या अभ्यासक्रमांचा तपशील या निकषांवर हा आढावा घेण्यात आला. नागरी सेवा प्रशिक्षण संस्थांसाठी राष्ट्रीय मानके अधिस्वीकृती प्राप्त करण्यासाठी संस्थांचे अद्ययावतीकरण आणि बळकटीकरण करण्यावर या बैठकीत भर देण्यात आला. या मानकांमुळे प्रशिक्षण संस्थांना 21व्या शतकात उदयाला येणाऱ्या आव्हानांना प्रभावी पद्धतीने तोंड देण्यासाठी सज्ज होता येणार असल्याची बाब केंद्रीय मंत्र्यांनी अधोरेखित केली. केंद्रीय गृहनिर्माण आणि शहरी व्यवहार मंत्रालयाने आज आपल्या अखत्यारित असलेल्या 8 प्रशिक्षण संस्थांची येथे बैठक आयोजित केली. या संस्थांच्या सध्याच्या क्षमतेची पडताळणी करणे आणि मिशन कर्मयोगीच्या एकंदर उद्दिष्टांसोबत त्यांना संलग्न करणे हा या बैठकीचा उद्देश होता. सातत्याने सुधारणा करत राहण्याचे महत्त्व आणि संस्थांमध्ये नव्या कौशल्यांचा समावेश करून नागरी सेवकांच्या नव्याने निर्माण होणाऱ्या गरजांसोबत त्या सुसंगत करणे यावर यामध्ये भर देण्यात आला. केंद्रीय गृहनिर्माण आणि शहरी व्यवहार मंत्रालयाचे सचिव मनोज जोशी यांनी या संस्थांचा दर्जा आणि प्रशिक्षण देण्याची क्षमता उंचावण्याचे महत्त्व अधोरेखित केले. प्रभावी कौशल्य विकासासाठी प्रशिक्षण मानकांमध्ये ताळमेळ राखण्याचे महत्त्व देखील त्यांनी अधोरेखित केले. या संस्थांचे बळकटीकरण नागरी सेवकांच्या क्षमतावृद्धीमध्ये आणि देशाची सेवा करण्यासाठी त्यांचे सक्षमीकरण करण्यामध्ये अतिशय महत्त्वाची भूमिका बजावेल.
S.Kane/S.Patil/ P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
उपराष्ट्रपती कार्यालय
असंसर्गजन्य आजारांमधे वाढ झाल्याबद्दल उपराष्ट्रपतींकडून चिंता व्यक्त
नवी दिल्ली, 5 एप्रिल 2019
असंसर्गजन्य आजारांमधील वाढ ही चिंताजनक बाब असून, आधुनिक जीवनशैलीच्या धोक्यांबाबत लोकांना प्रशिक्षण करण्याचे आवाहन त्यांनी वैद्यकीय समुदायाला केले.
ते आज लखनौ इथे एका वैद्यकीय परिषदेच्या वार्षिक बैठकीला संबोधित करत होते. असंसर्गजन्य आजारांमधे 1990 ते 2016 या कालावधीत 30 टक्क्यांवरुन 55 टक्क्यांपर्यंत वाढ झाली आहे. तर याच काळात संसर्गजन्य आजारांचे प्रमाण 61 टक्क्यांवरुन 33 टक्क्यांपर्यंत कमी झाल्याचे भारतीय वैद्यकीय संशोधन परिषदेच्या 2017 सालच्या अहवालात नमूद करण्यात आल्याचे उपराष्ट्रपती म्हणाले.
वाढता तणाव, मधूमेह, रक्तदाब, अति प्रमाणात मद्यपान, धुम्रपान, व्यायामाचा अभाव आणि अपुरी झोप हे घटक हृदयविकारांना कारणीभूत असल्याकडे त्यांनी लक्ष वेधले. अकाली येणारे हृदयविकाराचे झटके रोखण्यासाठी आपल्या जीवनशैलीत सुधारणा करण्याची गरज त्यांनी व्यक्त केली. आठवड्यातले पाच दिवस नियमितपणे चालणे, सायकलिंग, पोहणे, धावणे यासारख्यो व्यायाम केल्यास हृदयविकाराची शक्यता कमी करण्यास मदत होते, असे ते म्हणाले.
मुलांना शालेय दिवसांपासून मैदानी खेळ खेळण्यास प्रोत्साहन देण्याची गरज असल्याचे मत त्यांनी व्यक्त केले. त्यांनी वैद्यकीय विद्यार्थ्यांना ग्रामीण भागांमधल्या प्राथमिक आरोग्य केंद्रांमधे किमान तीन वर्ष आरोग्य सेवा पुरविण्याची सूचना दिली.
N.Sapre/S.Kane/D.Rane
(Visitor Counter : 166
अर्थ मंत्रालय
सीबीडीटीने 2023-24 मूल्यांकन वर्षासाठी प्राप्तिकर विवरणपत्र फॉर्म केले अधिसूचित
नवी दिल्ली, 15 फेब्रुवारी 2023
केंद्रीय प्रत्यक्ष कर मंडळाने  मूल्यांकन वर्ष 2023-24 साठी 10.02.2023 आणि 14.02.2023 च्या अधिसूचना क्रमांक 4 आणि 5 द्वारे प्राप्तिकर विवरणपत्र फॉर्म  अधिसूचित केले आहेत. हे फॉर्म 1 एप्रिल 2023 पासून लागू होतील आणि पुढील मूल्यांकन वर्षाच्या सुरुवातीलाच विवरणपत्र भरता यावे यासाठी आधीच अधिसूचित केले आहेत.
करदात्यांच्या सुविधेसाठी आणि अर्ज दाखल करणे सुलभ व्हावे यासाठी गेल्या वर्षीच्या आयटीआर फॉर्मच्या तुलनेत यंदाच्या आयटीआर फॉर्ममध्ये कोणतेही महत्त्वपूर्ण बदल करण्यात आलेले नाहीत. प्राप्तिकर कायदा, 1961 मधील सुधारणांमुळे आवश्यक असलेले किरकोळ बदल केले आहेत.
आयटीआर फॉर्म 1  आणि आयटीआर फॉर्म 4  हे अतिशय सोपे फॉर्म आहेत जे बहुतांश लहान आणि मध्यम करदात्यांना भारत येतील. सहज हा फॉर्म कुठल्याही निवासी व्यक्तीला भरता येईल ज्याचे उत्पन्न 50 लाख रुपयांपर्यंत आणि ज्याला वेतन, मालकीचे घर, इतर स्रोत  आणि 5 हजार रुपयांपर्यंत शेती उत्पन्न आहे. सुगम हा फॉर्म व्यक्ती, हिंदू अविभक्त कुटुंबे आणि फर्म  रहिवासी म्हणून दाखल करता येईल ज्यांचे एकूण उत्पन्न 50 लाख रुपयांपर्यंत आहे आणि व्यापार आणि व्यवसायांतून मिळणारे उत्पन्न कलम 44AD, 44ADA किंवा 44AE अंतर्गत अनुमानित आधारावर गणले जाते.
व्यापार किंवा व्यवसायातून उत्पन्न नसलेल्या  व्यक्ती आणि हिंदू अविभक्त कुटुंबे )आयटीआर फॉर्म 2 भरू शकतात तर ज्यांचे व्यापार किंवा व्यवसायातून उत्पन्न आहे ते आयटीआर फॉर्म 3 दाखल करू शकतात. व्यक्ती, हिंदू अविभक्त कुटुंबे आणि कंपन्या व्यतिरिक्त इतर व्यक्ती म्हणजे भागीदारी कंपनी , मर्यादित दायित्व भागीदारी असलेली कंपनी इ. आयटीआर फॉर्म 5 दाखल करू शकतात. कलम 11 अंतर्गत सवलतीचा दावा करणार्या कंपन्यांव्यतिरिक्त इतर कंपन्या आयटीआर फॉर्म 6 दाखल करू शकतात. ट्रस्ट, राजकीय पक्ष, धर्मादाय संस्था इ. जे कायद्यांतर्गत सवलतीसाठी दावा करतात ते आयटीआर फॉर्म 7 दाखल करू शकतात.
आयटीआर दाखल करण्याची प्रक्रिया अधिक सुव्यवस्थित करण्यासाठी, या वर्षी सर्व आयटीआर फॉर्म वेळेआधीच अधिसूचित केले असून गेल्या वर्षीच्या तुलनेत आयटीआर फॉर्म भरण्याच्या पद्धतीत कोणतेही बदल केले गेले नाहीत. अधिसूचित आयटीआर फॉर्म विभागाच्या www.incometaxindia.gov.in या संकेतस्थळावर उपलब्ध असतील.
G.Chippalkatti/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 120
भारतीय निवडणूक आयोग
अनुप चंद्र पांडे यांनी नवे निवडणूक आयुक्त म्हणून कार्यभार स्वीकारला
नवी दिल्ली, 9 जून 2021
अनुप चंद्र पांडे यांनी आज भारताचे नवीन निवडणूक आयुक्त म्हणून कार्यभार स्वीकारला. मुख्य निवडणूक आयुक्त सुशील चंद्र आणि निवडणूक आयुक्त राजीव कुमार यांच्या अध्यक्षतेखालील तीन सदस्यीय समितीत दुसरे निवडणूक आयुक्त म्हणून भारतीय निवडणूक आयोगात सामील झाले.
15 फेब्रुवारी 1959 रोजी जन्मलेले अनुप चंद्र पांडे हे 1984 च्या तुकडीतील भारतीय प्रशासकीय सेवा अधिकारी आहेत. केंद्र सरकारच्या सेवेतील सुमारे 37 वर्षांच्या कार्यकाळात पांडे यांनी केंद्र सरकारची विविध मंत्रालये आणि विभाग तसेच उत्तर प्रदेशमधील आपल्या राज्य केडर मध्ये काम केले आहे.
अनुप चंद्र पांडे, यांनी पंजाब अभियांत्रिकी महाविद्यालयातून मेकॅनिकल इंजिनिअरिंगमध्ये पदवी आणि पंजाब विद्यापीठातून मटेरियल मॅनेजमेन्ट मध्ये मास्टर्स पदवी मिळवली आहे. इतिहासाच्या अभ्यासाची आवड असणार्या अनुप चंद्र यांनी मगध विद्यापीठातून प्राचीन भारतीय इतिहासात तत्त्वज्ञानाची डॉक्टरेट मिळवली.
पांडे ऑगस्ट 2019 मध्ये उत्तर प्रदेश सरकारचे मुख्य सचिव म्हणून सेवानिवृत्त झाले. निवडणूक आयोगात सामील होण्यापूर्वी पांडे यांनी उत्तर प्रदेशातील राष्ट्रीय हरित न्यायाधिकरणाच्या देखरेख समितीचे सदस्य म्हणून काम पाहिले आहे.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 226
रस्ते वाहतूक आणि महामार्ग मंत्रालय
राजस्थानमधील प्रतापगड येथे 5600 कोटी रुपयांच्या 11 राष्ट्रीय महामार्ग प्रकल्पांचे नितीन गडकरी यांनी केले उद्घाटन आणि पायाभरणी
नवी दिल्ली, 4 जुलै 2023
केंद्रीय रस्ते वाहतूक आणि महामार्ग मंत्री नितीन गडकरी यांनी आज राजस्थानमधील प्रतापगड येथे 5600 कोटी रुपयांच्या 11 राष्ट्रीय महामार्ग प्रकल्पांचे उद्घाटन आणि पायाभरणी केली.
राजस्थानमध्ये एकूण 219 किमी लांबीच्या आणि 3,775 कोटी रुपये खर्चाच्या चार राष्ट्रीय महामार्ग प्रकल्पांचे आज उद्घाटन करण्यात आले. राष्ट्रीय महामार्ग 48 वरील किशनगड ते गुलबापुरा विभागापर्यंतचा हा सहा पदरी प्रकल्प अजमेर आणि भिलवाडा जिल्ह्यांच्या आर्थिक आणि सामाजिक विकासाला गती देईल. गुलाबपुरा ते चित्तौडगड मार्गाच्या सहा पदरीकरणामुळे उदयपूर, जयपूर आणि भिलवाडा तसेच चित्तौडगड जिल्ह्यांतील कोटा क्षेत्रांची अंतर्गत संपर्क व्यवस्था मजबूत होईल. फतेहनगर येथे राष्ट्रीय महामार्ग 162A वर चार पदरी उड्डाणपूल बांधल्याने रेल्वे क्रॉसिंगवरील वाहतूक कोंडीची समस्या दूर होईल.
एकूण 221 किमी लांबीच्या आणि 1850 कोटी रुपये खर्चाच्या 7 प्रकल्पांची आज पायाभरणी करण्यात आली. या प्रकल्पांमुळे प्रसिद्ध धार्मिक स्थळ नाथद्वारा ते उदयपूर विमानतळापर्यंत थेट संपर्क व्यवस्था उपलब्ध होईल.
राजस्थानमध्ये केन्द्रीय रस्ते निधी अंतर्गत 2250 कोटींच्या 74 प्रकल्पांना मंजुरी देण्याची घोषणाही या कार्यक्रमादरम्यान करण्यात आली. या प्रकल्पांचे काम लवकरच सुरू होणार आहे.
S.Kane/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 69
संरक्षण मंत्रालय
पिनाका एक्स्टेंडेड रेंज सिस्टीम, एरिया डिनायल म्युनिशन्स आणि नवीन स्वदेशी फ्यूजच्या यशस्वी चाचण्या
नवी दिल्ली : 11 डिसेंबर 2021
पिनाका एक्स्टेंडेड रेंज , एरिया डिनायल म्युनिशन  आणि स्वदेशी बनावटीच्या फ्यूजच्या यशस्वी चाचण्या करण्यात आल्या आहेत. पिनाका-ईआर मल्टी बॅरल अग्निबाण प्रक्षेपण प्रणालीची पोखरण रेंजवर यशस्वी चाचणी घेण्यात आली. संरक्षण संशोधन आणि विकास संस्था  - आर्मामेंट रिसर्च अँड डेव्हलपमेंट एस्टॅब्लिशमेंट , पुणे आणि उच्च ऊर्जा सामग्री संशोधन प्रयोगशाळा , पुणे यांनी संयुक्तपणे ही प्रणाली विकसित केली आहे.
डीआरडीओने, लष्करासह, गेल्या तीन दिवसांत अग्निबाणांची कामगिरी मूल्यमापन चाचणी घेतली. या चाचण्यांमध्ये, अद्ययावत श्रेणीतील पिनाका अग्निबाणांची विविध क्षमतांसह चाचणी घेण्यात आली. चाचणीची सर्व उद्दिष्टे समाधानकारकपणे पूर्ण झाली. अचूकता आणि सुसंगततेची उद्दिष्टे पूर्ण करण्यासाठी 24 अग्निबाण डागण्यात आले.
पिनाका-ईआर ही पूर्वीच्या पिनाकाची अद्ययावत आवृत्ती आहे, जी गेल्या दशकापासून भारतीय लष्कराच्या सेवेत आहे.
एआरडीई, पुणे द्वारे पिनाकासाठी आरेखित केलेले आणि तंत्रज्ञान हस्तांतरणाअंतर्गत उद्योग भागीदारांनी उत्पादित केलेल्या एरिया डिनायल म्युनिशनचीही  यशस्वी चाचण्या झाल्या. या चाचण्या तंत्रज्ञान समावेशनाअंतर्गत कामगिरी मूल्यांकनाचा भाग आहेत.
पिनाका अग्निबाणासाठी स्वदेशी-विकसित प्रेरण फ्यूजचीही चाचणी घेण्यात आली आहे. एआरडीई, पुणे यांनी पिनाका अग्निबाणासाठी विविध प्रकारच्या उपयोजनांसाठी वेगवेगळे फ्यूज विकसित केले आहेत.
देशात प्रथमच विकसित स्वदेशी संशोधन आणि विकास प्रयत्नांद्वारे हे विकसित केले गेले आहेत. हे स्वदेशी विकसित फ्यूज आयात फ्यूजची जागा घेतील आणि परकीय चलनाची बचत करतील. वरील सर्व चाचण्यांमध्ये सर्व उद्दिष्टे यशस्वीरित्या पार पडली.